ชาวบ้านใกล้ที่กักตัว บอกเห็นใจผู้ป่วย โควิด-19 ไม่มีใครอยากติดเชื้อ
แม่ค้าขายของฝั่งตรงข้ามศูนย์ฝึกอบรมฯ สถานที่กักตัวผู้ใกล้ชิดเสี่ยงติด โควิด-19 จากผู้บัญชาการเรือนจำนครนายก บอกเห็นใจผู้ป่วยทุกคน ไม่มีใครอยากเป็นหรอกวันที่ 2 เม.ย. 63 ผู้สื่อข่าวรายงานว่า ที่บริเวณศูนย์ฝึกอบรมสุดาเดือนเพ็ญและที่พัก มูลนิธิชัยพัฒนา หมู่ที่ 3 ต.หินตั้ง อ.เมือง จ.นครนายก ซึ่งเป็นสถานที่กักตัวของกลุ่มเสี่ยงที่ใกล้ชิดกับ ผู้บัญชาการเรือนจำนครนายก ประกอบด้วยเจ้าหน้าที่ 14 ราย ข้าราชการภายนอกที่มีการประชุมร่วมกัน 4 ราย รวมเป็น 18 ราย พบว่ายังคงมีเจ้าหน้าที่สาธารณสุขคอยดูแลอยู่ที่ศูนย์ฝึกอบรมสุดาเดือนเพ็ญอย่างใกล้ชิด ส่วนผู้ที่ถูกกักตัว ทราบว่าทุกคนอยู่ภายในห้องกัก เพื่อรอลุ้นผลการตรวจว่าจะติดเชื้อโควิดหรือไม่ คาดว่าจะทราบผลในช่วงบ่ายหรือเย็นนี้จากการสอบถาม นางโสภา จุลเจิม แม่ค้าที่ขายของอยู่ฝั่งตรงข้ามกับศูนย์ฝึกอบรมฯ ได้กล่าวว่า พวกตนเอง ได้มาเช่าห้องที่อยู่ตรงข้ามศูนย์ เพื่อเปิดร้านอาหารตามสั่ง พอทำร้านเสร็จยังขายไม่ได้ก็มาเจอโรคโควิดพอดี ก็ต้องทำใจ ส่วนที่ศูนย์ซึ่งอยู่ตรงข้ามร้านนั้น พวกตนเองไม่กลัว เมื่อถึงเวลาจะเป็นมันก็เป็นเอง จะกลัวทำไม คนเราไม่มีใครอยากเป็นหรอก ถ้าเป็นแล้วก็ต้องยอมรับ คนเราหนีตายไม่ได้ส่วนที่บริเวณหน้าเรือนจำจังหวัดนครนายก พบว่าเจ้าหน้าที่ยังคงปฏิบัติงานตามปกติ และในช่วงสายจะมีเจ้าหน้าที่สาธารณสุขเข้ามาฉีดพ่นยาฆ่าเชื้อภายในเรือนจำอีกรอบ หลังจากที่ได้ทำการฉีดมาแล้วครั้งหนึ่งเมื่อวานนี้.
แม่ค้าขายของฝั่งตรงข้ามศูนย์ฝึกอบรมฯ สถานที่กักตัวผู้ใกล้ชิดเสี่ยงติด โควิด-19 จากผู้บัญชาการเรือนจำนครนายก บอกเห็นใจผู้ป่วยทุกคน ไม่มีใครอยากเป็นหรอก 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,COVID-19,ผู้ป่วยโควิด-19,ข่าวทั่วไป